jkorsvik/nowiki_second_scrape_merged huggingface dataset:
James Toney

James Toney (født 24. august 1968) er en profesjonell bokser fra Ann Arbor, Michigan.


== Mellomvekt mester ==
I 1991 ble Toney IBF mellomvekt mester, etter å ha slått ut Michael Nunn den regjerende mester. Nunn var favoritt, og ledet klart på poeng da han ble slått ut i ellevte runde. En måned senere forsvarte han tittelen mot Reggie Johnson. I oktober samme år, beseiret han enkelt Francesco Dell'Aquila. Tidligere WBA junior mellomvekt og mellomvekt mester Mike McCallum, holdt Toney til uavgjort i desember 1991. I 1991 ble han kåret til årets bokser av Ring Magazine.


== Super mellomvekt mester ==
Etter å ha flyttet opp en vektklasse til super mellomvekt, beseiret han Iran Barkley 13. februar 1993, og sikret seg IBF tittelen. Han forsvarte beltet de tre påfølgende kamper, men måtte gi tapt mot Roy Jones Jr. 18. november 1994.


== Cruiservektmester ==
I august 2002 slo Toney Jason Robinson, som gav han tittelkamp mot IBF cruiservekt mester Vassiliy Jirov. 26. april 2003 beseiret han Jirov, og flyttet umiddelbart opp en vektklasse til tungvekt.


== Tungvektskarriere ==
4. oktober 2003, slo han den tidligere tungvektsmesteren Evander Holyfield, og 30. april 2005, beseiret han
John Ruiz og ble WBA tungvektsmester, men denne avgjørelsen ble underkjent da han kort tid etter testet positivt på nandrolon.


== Referanser ==


== Eksterne lenker ==
Offisielt nettsted 
(en) James Toney – kategori av bilder, video eller lyd på Commons 
(en) James Toney – BoxRec 
(en) James Toney – Sherdog 
FightFan.com: Inside James Toney's Training Camp
James Toney Fight-by-Fight Career record
USS «Gettysburg» (CG-64)

USS «Gettysburg» (CG-64) er en krysser i Ticonderoga-klassen i USAs marine. Skipet er oppkalt etter slaget ved Gettysburg under den amerikanske borgerkrigen. Skipet er bygd ved Bath Iron Works i Maine.
Gettysburg er utstyrt med missiler og kanoner som gjør henne i stand til å møte og bekjempe trusler i luften, på sjøen, på land og under havoverflaten. Skipet er også utstyrt med to Seahawk LAMPS multirolle-helikoptre, primært for ubåtbekjempning.
USS Gettysburg har hjemmehavn i Naval Station Mayport i Jacksonville, Florida.


== Litteratur ==
Stephen Saunders RN, red. (2004). Jane's Fighting Ships 2004-2005 (107 utg.). Jane’s Information Group Limited. s. 846. ISBN 0-7106-2623-1.
Jegor Titov

Jegor Iljitsj Titov (russisk: Егор Ильич Титов; født 29. mai 1976 i Moskva), er en russisk fotballspiller (midtbanespiller), som for tiden spiller for Spartak Moskva. Han er en av landslagets beste playmakere, og en av Spartak Moskva sine beste spillere, det siste tiåret.
Titov har spilt hele sin karriere for Spartak Moskva, hvor han har vunnet seks seriemesterskap på rad, samt blitt kåret til årets spiller i 1998 og 2000. I 2004 testet han positivt på bromantan, og ble utestengt i tolv måneder.Titov trakk seg fra landslaget etter at han ikke fikk spille mot Estland i en kvalifiserings kamp for Euro 2008. 


== Referanser ==


== Eksterne lenker ==
(en) Jegor Titov – FIFA 
(en) Jegor Titov – Transfermarkt 
(en) Jegor Titov – Transfermarkt (manager) 
(en) Jegor Titov – national-football-teams.com 
(en) Jegor Titov – FootballDatabase.eu 
(en) Jegor Titov – EU-Football.info 
(en) Jegor Titov – FBref 
Jegor Titovs uoffisielle webside
Klubbprofil
Profil og intervju
Hidlefjorden

Hidlefjorden er en fjordarm av Boknafjorden i kommunene Rennesøy, Stavanger og Strand. Den strekker seg 13 kilometer fra Askjesundet ved Sokn i vest til Tau i øst. Fjorden er oppkalt etter øyen Hidle som ligger på sørsiden. Sør for Hidle ligger Horgefjorden og sørvest for Hidle ligger innløpet til Idsefjorden.Utenom Sokn i vest ligger Mosterøy og selve Rennesøy på nordsiden av fjorden. Mellom disse øyene strekker Mastrafjorden seg fra Boknafjorden og sørøst til Hidlefjorden. Brimse ligger øst for Rennesøy og nord for denne øyen ligger Brimsefjorden. Øst for Brimse møter disse to fjordene Fognafjorden, som fortsetter nordøstover. På sørsiden av Hidlefjorden, vest for Hidle, ligger Åmøy og sør for Åmøy ligger Åmøyfjorden, like nord for Stavanger. Fra Stavanger går det ferje til Tau som krysser de sørøstlige delene av Hidlefjorden. 


== Referanser ==
SC Veendam

SportClub Veendam var en nederlandsk fotballklubb i byen Veendam i provinsen Groningen. 
Klubben ble grunnlagt 4. september 1894, noe som gjorde den til en av de eldste fotballklubbene i Nederland frem til den ble oppløst. Det første navnet på klubben var Look-Out som ble forandret til Prinses Juliana Veendam i 1909, og snart etter ble forandret til enkelt Veendam. Klubben ble profesjonell i 1954 når den nederlandske ligaen ble etablert. 
Nåværende hovedtrener for klubben er Joop Gall. I 2007/08-sesongen endte klubben på en 15.-plass i Eerste Divisie, landets nest øverste divisjon. Klubben slo seg selv konkurs i mars 2013 etter lengre tid med økonomiske problemer.


== Kjente spillere med tilknytting til klubben ==
 Dick Nanninga
 Frans de Munck
 Ivan Tsvetkov
 Marcel Seip
 Michael de Leeuw


== Referanser ==


== Eksterne lenker ==
Offisielt nettsted 
(en) SC Veendam – kategori av bilder, video eller lyd på Commons
Actus pontificum Cenomannis

Actus pontificum Cenomannis er en rekke korte biografier på latin fra middelalderen av biskopene i den franske byen Le Mans.
Verket starter med den første biskopen Julian, en av «de syttito disipler». Hovedmengden av teksten ble skrevet på midten av 800-tallet, sannsynligvis av en skriver eller flere ved katedralen i Le Mans, skjønt verket hadde flere betydelige fortsettelser i løpet av høymiddelalderen. Mye av informasjonen som finnes i den eldste kjerneteksten, foruten flere charter og diplomer, er delvis eller fullstendig oppdiktet.
Actus pontificum Cenomannis var sannsynligvis en del av en ambisiøs kampanje for å øke biskopens myndighet og makt over de klostrene som lå i nærheten, spesielt klosteret i Saint-Calais, men dette forsøket rant ut i sanden ved det kongelige rådsmøtet i Verberie i 863. Teksten er uansett av stor betydning for forståelsen av den sene karolinske episkopale ideologi.


== Litteratur ==
Engelskspråklig diskusjon av teksten kan bli funnet i W. Goffart: The Le Mans forgeries : a chapter from the history of church property in the ninth century (Cambridge, Mass, 1966).
Den beste og nyeste utgaven av Actus og beslektede tekster er M. Weidemann: Geschichte des Bistums Le Mans von der Spätantike bis zur Karolingerzeit : Actus Pontificum Cenomannis in urbe degentium und Gesta Aldrici (Mainz, 2000).
Chip Beck

Charles Henry «Chip» Beck (født 12. september 1956 i Fayetteville, Nord-Carolina) er en amerikansk profesjonell golfspiller. 
Beck lå i 40 uker på listen over verdens 10 beste golfere (1988–89), og er en av seks spillere som har spilt på 59 slag i en offisiell PGA-turnering. Etter å ha misset cutten i 46 turneringer på rad i 1997-1998, la han opp som golfspiller.  Men i 2006, da han fylte 50 år, debuterte han på Champions Tour, der han har hatt flere gode plasseringer.


== Seire på PGA-touren ==
1992 Freeport-McMoRan Golf Classic
1990 Buick Open
1988 Los Angeles Open, USF&G Classic


== Ryder Cup ==
1989, 1991, 1993


== Referanser ==


== Eksterne lenker ==
(en) Chip Beck – PGA-touren 
(en) Chip Beck – Japantouren 
(en) Chip Beck – Verdensrankingen
FC Levadia Tallinn

MTÜ SK FC Levadia Tallinn er en estisk fotballklubb i Tallinn. Klubben ble grunnlagt i 1998 under navnet FC Levadia Maardu. Levadia Tallinn spiller for tiden i Meistriliiga som er det øverste nivået i estisk fotball.
Klubben spiller sine hjemmekamper på Kadrioru stadion som har en kapasitet på omtrent 4750 personer. Her har klubben spilt siden 2000.
I løpet av sin klubbhistorie har Levadia Tallinn vunnet Meistriliiga fire ganger, den estiske cupen fem ganger, den estiske supercupen tre ganger og nådde også første runde i UEFA-cupen i 2006.


== Sesonger ==


== Referanser ==


== Kilder ==
Spillerstall fra Transfermarkt
Blindheim barneskole

Blindheim barneskule er en barneskole i Ålesund. Skolen har 580-600 elever med elevtallsvekst siden oppussingen i 2006. Skolen har plass til 650 elever med fire paralleller på alle trinn. Skolen har tatt i bruk åpen løsning i klasserommene slik at to og to klasser deler rom.
Blindheim er en bydel i Ålesund med rask vekst i folketall, noe som trolig har vært medvirkende til skolens vekst. 


== Eksterne lenker ==
Skolens hjemmeside Arkivert 8. august 2009 hos Wayback Machine.
Dick Advocaat

Dirk Nicolaas «Dick» Advocaat (født 27. september 1947 i Haag) er en nederlandsk fotballtrener og tidligere fotballspiller som er landslagstrener for Irak.
I sin karriere spilte han for klubbene ADO Den Haag, RODA JC, VVV-Venlo, Chicago Sting, Sparta Rotterdam, K. Berchem Sport og FC Utrecht. Senere har han vært trener for klubber som DSVP, HFC Haarlem, FC Dordrecht, PSV Eindhoven, Rangers FC, FK Zenit St. Petersburg (som han vant UEFA-cupen med) og Borussia Mönchengladbach samt landslagstrener for Nederland, De forente arabiske emirater, Sør-Korea og Russland.
Dick Advocaat har også vært ansatt av Belgias fotballforbund, og var tidligere hovedtrener for Belgias landslag.
Han er kjent under kallenavnet «Den lille generalen», en henvendelse til hans mentor, Rinus Michels, kjent som «Generalen».


== Referanser ==


== Eksterne lenker ==
(de) Dick Advocaat – Munzinger Sportsarchiv 
(en) Dick Advocaat – Transfermarkt 
(en) Dick Advocaat – Transfermarkt (manager) 
(en) Dick Advocaat – WorldFootball.net 
(en) Dick Advocaat – Soccerbase.com 
(en) Dick Advocaat – Soccerbase.com (manager) 
(en) Dick Advocaat – FootballDatabase.eu 
(en) Dick Advocaat – PlaymakerStats.com (manager)
Tonalá

Tonalá er en by og en kommune i den meksikanske delstaten Jalisco. Kommunen inngår i Guadalajaras storbyområde. Folktetellinger fra 2005 viser et innbyggertall på 374 258 for byen.


== Referanser ==
Under the Sign of Hell

Under the Sign of Hell  er det tredje studioalbumet til det norske black metal-bandet Gorgoroth. 
Albumet ble utgitt i 1997. Studioalbumet ble gjenutgitt på nytt i 2005 på en 12" vinyl begrenset til 1000 kopier, og i 2006 av Back on Black Records.


== Sporliste ==
«Revelation of Doom» (3:15)
«Krig» (2:43)
«Funeral Procession» (3:01)
«Profetens åpenbaring» (5:20)
«Postludium» (1:34)
«Ødeleggelse og undergang» (4:28)
«Blood Stains the Circle» (2:42)
«The Rite of Infernal Invocation» (6:49)
«The Devil Is Calling» (3:01)


== Artister ==
Pest – vokal
Infernus – gitar, bass
Ares – bass i «Revelation of Doom»
Grim – trommer


== Kilder ==
Under The Sign Of Hell fra Encyclopaedia Metallum


== Eksterne lenker ==
(en) Under the Sign of Hell på Discogs 
(en) Under the Sign of Hell på MusicBrainz 
(en) Under the Sign of Hell på Encyclopaedia Metallum 
(en) Under the Sign of Hell på Spotify 
(en) Under the Sign of Hell på AllMusic
Irapuato

Irapuato er en by og en kommune i den meksikanske delstaten Guanajuato. Folketellinger fra 2005 viser at det bodde 342 561 i byen og 463 103 i hele kommunen. En viktig del av kommunens inntekter kommer fra jordbærdyrking.
Ulf Tundal

Ulf Tundal er en norsk bridgespiller fra Sunndalsøra. Han var med på det norske laget som ble verdensmestre i bridge for nasjonslag i Shanghai i 2007, sammen med bl. a. sin makker Glenn Grøtheim.


== Referanser ==


== Eksterne lenker ==
Ulf Tundal på WBFs nettsted
Celaya

Celaya er en by og den meksikanske delstaten Guanajuato. Folketellinger fra 2005 viser at det bor 310 413 innbyggere i byen.
Maaretta Jaukkuri

Maaretta Jaukkuri (født 1944 i Rovaniemi) er en finskfødt professor. Hun har over tredve års erfaring med store utstillinger i Norden og internasjonalt. Jaukkuri var kunstnerisk leder i Kunstnernes Hus fra 1. desember 2007 til 2011, etter å ha vært kunstnerisk leder ved det finske kunstmuseet Kiasma. Hun ble etterfulgt av Mats Stjernstedt.
Fra 2004 har hun vært professor ved fakultetet for arkitektur og bildekunst ved NTNU i Trondheim.
Jaukkuri står bak en rekke artikler og bøker om temaer innenfor samtidskunst. Hun har dessuten vært kurator for prosjektet Skulpturlandskap Nordland.


== Referanser ==
General Escobedo

General Escobedo er en by og en kommune i den meksikanske delstaten Nuevo León. Kommunen inngår som en del av Monterreys storbyområde. Byen ble grunnlagt av José de Treviño den 25. april 1604 og den hadde i 2005 et totalt innbyggertall på 295 131.


== Eksterne lenker ==
Offisielt nettsted
Reformakten (1832)

Folkerepresentasjonsakten av 1832 (Representation of the People Act 1832), kjent som Reformakten, var en lov som innførte vidtrekkende endringer i det britiske valgsystemet. Mange hadde ivret for en reform lenge før 1832, men uten hell. Lovforslaget det endelig lyktes å vedta ble fremsatt av Whig-partiet under statsminister Charles Grey. Det møtte sterk motstand fra de konservative, særlig i Overhuset, men vant til slutt frem etter press fra befolkningen. Loven tildelte seter i underhuset til store byer som hadde vokst frem under den industrielle revolusjon, og tok seter fra «råtne valgkretser» med svært få eller ingen innbyggere. I tillegg økte antallet stemmeberettigede med 50 til 80 prosent til 653 000 voksne menn, eller en femtedel av befolkningen. Loven spesifiserte dessuten at kvinner ikke kunne være stemmeberettigede, og avstedkom den britiske suffragettebevegelsen. Loven gjaldt kun England og Wales; egne reformakter ble vedtatt for Skottland og Irland senere samme år.
Santa Catarina (Nuevo León)

Santa Catarina er en by og en kommune i den meksikanske delstaten Nuevo León. Byen inngår i Monterreys storbyområde. Santa Catarina er oppkalt etter Catalina av Alexandria. Folketellinger fra 2005 viser et innbyggertall på 259 202 i byen. Kommunens totale areal er 984.5 km².


== Eksterne lenker ==
Offisielt nettsted 
(en) Santa Catarina, Nuevo León – kategori av bilder, video eller lyd på Commons
Sara Nordenstam

Sara Maria Evelina Nordenstam (født 28. februar 1983 i Lycksele i Sverige) er en norsk svømmer. Hun konkurrerer for Oslo Idrettslag og jobber administrativt i klubben.
Nordenstam satte europarekord med 2:23,79 og kom til finalen på 200 meter bryst under sommer-OL i Beijing. Under finalen tok hun bronsemedalje med ny europeisk rekord på 2:23,02.
Nordenstam har 49 individuelle NM-gull.
Hun har svenske foreldre og bodde i Sverige til hun var 10 år, hvoretter hun flyttet til Oslo. Nordenstam svømte for Sverige inntil hun skiftet statsborgerskap i 2004. Hun har studert i USA i fire og et halvt år: reklame og markedsføring. Hun har to bachelorgrader. Nordenstam er bosatt på Lambertseter i Oslo og er ugift.


== Meritter ==
Bronse Sommer-OL 2008
Gull og sølv + fire fjerdeplasser fra EM
49 NM-gull
Fem kongepokaler (2004, 2008, 2010, 2011, 2012)
Finale i VM i Moskva 2000
To EM-sølv som junior


== Europarekorder ==


== Nordisk rekord ==


== Norgesrekorder ==


== NM-medaljer ==


== Eksterne lenker ==
(en) Sara Nordenstam – kategori av bilder, video eller lyd på Commons 
(en) Sara Nordenstam på Internet Movie Database 
(en) Sara Nordenstam – Olympedia 
(en) Sara Nordenstam – Sports-Reference (OL-resultater – arkivert) 
(en) Sara Nordenstam – swimrankings.net 
Sara Nordenstam på Twitter
Chakri-ordenen

Chakri-ordenen (thai: เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ [kʰrɯ̂a̯ŋ kʰàt.ti.já ra:.tɕʰá ì.sà.rí.já.pʰon án mi: kìa̯t kʰun rûŋ rɯa̯ŋ jîŋ ma.hǎ: tɕà.kri: bɔ:.rôm ra:.tɕʰa: woŋ]) er en thailandsk orden. Den er en av landets mest fornemme ordener og rangerer som landets orden nummer to.
Ordenen ble innstiftet i 1882 av konge Rama V i anledning hundreåret for Bangkoks grunnleggelse og som minne over Chakridynastiet.  Det ble etablert av Rama I samtidig med at hovedstaden ble flyttet til Bangkok.


== Inndeling ==
Chakri-ordenen har én klasse.


== Insignier ==

Ordenens insignier består av et ordenstegn med kjede, ordensbånd i gult (kongens farge) og en ordensstjerne. 
Ordenskjedet består av 23 ledd. Ordenstegnet er opphengt i kjedet i et ledd utformet som en kongelig parasoll med solstråler over. Ordenstegnets sentrale motiv er et chakra-symbol. Symbolet, som står for balanse og stabilitet, har gitt dynastiet navn og er også det viktigste element i det kongelige våpen. Ordensstjernen har ordenstegnet som motiv.Ordensbåndet er gult og har en mindre versjon av ordenstegnet opphengt i seg.


== Tildeling ==
Ordenen tildeles etterkommere av Rama I og deres ektefeller, men gis også til medlemmer av utenlandske kongehus og andre lands statsoverhoder.


== Norske innehavere ==
Kong Haakon VII mottok Chakri-ordenen.


== Referanser ==


== Eksterne lenker ==
«The Most Illustrious Order of the Royal House of Chakri», The Secretariat of the Cabinet
Den internasjonale transpersondagen

Den internasjonale transpersondagen (The World Transgender Day) markeres hvert år 30. mai.Dagen er valgt fordi det er Christine Jorgensens fødselsdag. Hun var en av de aller første som gjennomgikk kjønnsbekreftende behandling.
Formålet med dagen er at transpersonorganisasjoner, -foreninger og enkeltpersoner verden over hvert år skal ha mulighet til å gjøre omverdenen oppmerksom på deres -ismer. Initiativtager er Katja Tordrup som er leder for TiD Transvestitforeningen i Danmark.. Dagen ble første gang markert i 2007.


== Referanser ==


== Eksterne lenker ==
Coming out
Kom ut dagen – för transvestiter og transseksuelle  d. 30 maj
Lil Wayne

Dwayne Michael Carter jr. (født 27. september 1982 i New Orleans i Louisiana) er en amerikansk rapper.

Hot Boys debuterte med Get It How U Live! samme år. Lil Wayne fikk sin største suksess med gruppas mestselgende album Guerrilla Warfare, utgitt i 1999.
Selv om hans to neste album, Lights Out (2000) og 500 Degreez (2002), ikke oppnådde tilsvarende salg, økte populariteten i 2004 med albumet Tha Carter som hadde singelen «Go D.J.» Han var og med på gruppa Destiny's Childs singel «Soldier» samme år. I 2005 gav han ut han oppfølgeren til Tha Carter som ganske enkelt het Tha Carter II.
I Am Not a Human Being er Lil Waynes niende album og ble utgitt 27. september 2010. Innspillingen var tidlig i 2010, før Lil Waynes fengselsstraff. Albumet debuterte som nummer 2 på Billboard 200 med 110 000 solgte eksemplarer i sin første uke, bare basert på digitale salg. I Am Not a Human Being inneholder ti sanger, blant annet «Right Above It» med Drake, «I Am Not a Human Being» og «I'm Single».
I desember 2020 ble Lil Wayne arrestert for ulovlig våpenbesittelse, og risikerte ti års fengsel. Rettssaken var berammet til 28. januar 2021, men 19. januar han ble benådet av president Donald Trump på Trumps siste hele dag som president. Lil Wayne hadde støttet Trump foran presidentvalget i 2020.


== Album ==

1999: Tha Block Is Hot
2000: Lights Out
2002: 500 Degreez
2004: Tha Carter
2005: Tha Carter II
2008: Tha Carter III
2009: No Ceilings
2010: Rebirth
2010: I Am Not A Human Being
2011: Sorry 4 The Wait
2011: Tha Carter IV
2012: I Am Not A Human Being 2
2018: Tha Carter V


== Referanser ==


== Eksterne lenker ==
Offisielt nettsted 
(en) Lil Wayne – kategori av bilder, video eller lyd på Commons 
(en) Lil Wayne på Internet Movie Database 
(en) Lil Wayne hos The Movie Database 
(en) Lil Wayne på Apple Music 
(en) Lil Wayne på Discogs 
(en) Lil Wayne på Discogs 
(en) Lil Wayne på MusicBrainz 
(en) Lil Wayne på SoundCloud 
(en) Lil Wayne på Spotify 
(en) Lil Wayne på Songkick 
(en) Lil Wayne på Last.fm 
(en) Lil Wayne på Genius — sangtekster 
(en) Lil Wayne på AllMusic 
(en) Lil Wayne på AllMusic 
Lil Wayne på Twitter 
Lil Wayne på Facebook 
Lil Wayne på Instagram 
Lil Wayne på YouTube 
Lil Wayne på YouTube 
Lil Wayne på Myspace 
Lil Wayne på TikTok
Përmet

Përmet er en by og administrasjonssentrum i regionen prefekturet Gjirokastër, midt i Albania. Byens folketall er om lag 9800. Stedet har en fotballklubb ved navn FK Përmeti.
Peary Land

Peary Land er en halvøy aller nordligst i Grønland, som strekker seg ut i Nordishavet mot nord, og utgjør verdens nordligste isfrie landområde utenfor Grønlands innlandsis. Navnet er etter polarforskeren Robert Peary, som utforsket området første gang i 1892.
Vestlige avgrensning er Victoriafjorden. Avgrensningen i øst og sørøst er Independencefjorden. Kapp Morris Jesup utgjør det nordligste punktet, og er samtidig det nordligste punktet på Grønlands hovedland. Områdets utstrekning er omkring 375 km øst-vest og 200 km nord-sør. Totalarealet er 57 000 km². 
Utenfor nordkysten ligger øya Oodaaq, som har nordpolens nærmeste fastlandspunkt, i en avstand av 705 km. Havisen langs kysten er tettpakket og er av Nordishavets eldste og tykkeste, og har en langsom, østgående bevegelse. Kystlinjen er preget av dype fjorder. Den største fjorden er Frederick E. Hyde fjord som skjærer 150 km inn i Peary Land fra øst, og deler området i en nordlig og en sørlig del. Den nordlige delen er dominert av Roosveltfjellene med høyeste punkt 1 950 moh.


== Klima ==
Klimatisk er Peary Land polarørken, med årlig totalnedbør mellom 25 – 200 mm, alt i form av snø. 
Temperaturregimet er kontinentalt, med middeltemperatur i januar -32°C og i juli +6°C. Sommeren kan være forbausende varm. Episoder over 15°C er ikke uvanlig, spesielt i juli, en vanligvis frostfri måned.


== Flora og fauna ==
Karibu og moskusfe overlever på det skrinne vegetasjonsdekket som er begrenset til 5% av landarealet. Det er funnet 33 blomsterarter. Faunaen omfatter fjellrev, arktisk ulv, isbjørn og polarhare.


== Forhistorie ==
For en eller to millioner år siden, da klimaet var varmere, vokste det trær som lerk, svartgran, bjørk, barlind, and tuja på Peary Land.Under siste istid lå Peary Land utenfor iskappen. Det er påvist mange spor av tidlige eskimoiske bosettinger i området. Adam C. Knuth Site er en ca. 4 000 år gammel boplass fra Independence I-kulturen, som representerer de tidligste spor av mennesker. Boplassen som ble oppdaget i 1980, ligger med storslått utsikt på et fremskutt system av deltaterrasser med ruiner spredt på flere forskjellige nivåer. Av de mer enn 25 anleggene er halvparten lagre og resten er boliger. Boligtomtene fordeler seg på to typer, som foreløpig blir tolket som henholdsvis vinter- og sommer-boliger.


== Nyere tid ==
Den tidligste utforskningen av Nord-Grønland ble foretatt med hundespann. Robert Peary oppsøkte området flere ganger. Den første overvintringen skjedde så sent som vinteren 1948-49, da Københavns Universitet fikk anledning til å etablere en forskningstasjon, Brønlundhus. 
I 1972 ble forskningsstasjon nummer to bygget, Kap Harald Moltke. Stasjonene ligger 10 km fra hverandre på hver sin side av Jørgen Brønlund Fjord, og forbindelsen mellom dem er om sommeren avhengig av båt og av egnede isforhold. Isen utenfor fjordmunningen blir benyttet som stasjonenes landingsbane for fly. Stasjonene er siden 1996 administrert av Peary Land Fonden.Peary Land er siden 1974 en del av Nordøst-Grønland biosfærereservat, og har ingen permanent bosetting.


== Referanser ==
Septfontaines

Septfontaines (luxembourgsk: Simmer, tysk: Simmern) er en kommune og et tettsted i storhertugdømmet Luxembourg.  Kommunen, som har et areal på 14,96 km², ligger i kantonen Capellen. I 2005 hadde kommunen 789 innbyggere. 


== Referanser ==


== Eksterne lenker ==
Offisielt nettsted 
(en) Septfontaines (Luxembourg) – kategori av bilder, video eller lyd på Commons
Garnich

Garnich (luxembourgsk: Garnech) er en kommune og et tettsted i storhertugdømmet Luxembourg.  Kommunen, som har et areal på 20,95 km², ligger i kantonen Capellen. I 2005 hadde kommunen 1 535 innbyggere. 


== Referanser ==


== Eksterne lenker ==
Offisielt nettsted 
(en) Garnich – kategori av bilder, video eller lyd på Commons
Koerich

Koerich (luxembourgsk: Käerch) er en kommune og et tettsted i storhertugdømmet Luxembourg.  Kommunen, som har et areal på 18,88 km², ligger i kantonen Capellen. I 2005 hadde kommunen 1 861 innbyggere. 


== Referanser ==


== Eksterne lenker ==
Offisielt nettsted 
(en) Koerich – kategori av bilder, video eller lyd på Commons
Clemency

Clemency (luxembourgsk: Kéinzig, tysk: Küntzig) er et tettsted og en tidligere kommune i storhertugdømmet Luxembourg.  Kommunen, som hadde et areal på 14,53 km², ligger i kantonen Capellen i distriktet Luxembourg. I 2005 hadde kommunen 2 141 innbyggere. 
Den 24. mai 2011 ble kommunene Bascharage og Clemency slått sammen til den nye kommunen Käerjeng.


== Referanser ==